Imtella' Awwissu 19, 2021 Mara ta' 49 sena residenti Pembroke weġġgħet gravi wara li ntlaqtet minn karozza li kienet qed tinstaq minn raġel ta' 47 sena minn Pembroke wkoll. L-inċident seħħ ilbieraħ għall-ħabta tas-6pm fi Triq Burma. Il-mara ngħatat l-għajnuna minn tim mediku. Fuq il-post issejħet ambulanza li ħadet lill-mara l-Isptar Mater Dei, fejn ġiet iċċertifikata li qed issofri ġrieħi gravi. Il-Pulizija qed tinvestiga.